Coba jelasin Étimologi dari Szczecin dalam bahasa jawa dong

Sumber-sumber Jaman Tengahan nuduhaké: Stetin 1133, Stetyn 1188, Priznoborus vir nobilis in Stetin, Symon nobilis Stettinensis 1234, in vico Stetin 1240, Barnim Dei gratia dux Pomeranorum... civitati nostri Stetin 1243, Stityn 1251, lan Sigillum Burgoncium de Stitin (cap kutha saka abad kaping 13).

Aran kutha iki bokmanawa mèmper karo aran-aran Polen liyané kaya ta Szczytno, Szczucin and Szczuczyn. Ing basa Latin, kutha iki diarani Stetinum.

Ana pira-pira étimologi kang mungkin dadi asalé arané kutha iki:

Szczecin asalé saka tembung szczyt kang tegesé wukir ing basa Polen modhèren, nanging ing basa Slavia kuna tegesé uga bisa bètèng.

Szczecin asalé saka jeneng Szczuka lan tegesé kutha Szczuka

Szczecin asalé saka jeneng Szczeta/Szczota lan tegesé kutha Szczota

Szczecin asalé saka tembung szczecina kang tegesé ri. Dadi Szczecin iku kutha kang akèh cèlèngé utawa bèntèngé kaya ri. Yèn prakara iki bener, bisa waé kutha iki padha karo Burstaborg kang karan-sebut ing babad-babad Skandinavia.

Amarga Adipati Warcislaw IV saka Pomerania ngyasakaké "Szczecin Anyar" (basa Polen Nowy Szczecin, basa Jerman Neustettin) ing 1310, kutha Szczecin kang lawas kala-kala diarani "Szczecin Lawas" (basa Polen Stary Szczecin; basa Jerman Altes Stettin; basa Latin Stetinum Antiqua)

Ing abad kaping 16, sumber-sumber Polen nganggo rong éjaan alternatif: Szczecin (katonané pangucapan aran kutha iki déning warga Slavia lan sadurungé diéja Stetin ing basa Latin wiwit abad kaping 12) lan Sztetyn (kang katonané salinan saka ucapané ing basa Jerman). Wujud kang kapisan Szczecin pungkasané kang luwih kerep dienggo ing taun-taun sawisé lan pungkasané paling akèh dan ditemtokaké ing abad kaping 19, suwé sadurungé kutha iki diserahaké Polen ing taun 1945.

Sadurungé taun 1945, kutha iki kang dienggoni mèh satus persèn déning wong Jerman, diarani nganggo jeneng Jermané, ya iku Stettin.